## El Consell aprova un conveni amb la Mancomunitat de l’Horta Sud per a col·laborar en el manteniment d’un centre d’educació especial

*** La Generalitat aporta 674.680 euros per a sufragar els gastos corrents del Centre d’Educació Especial La Unión de Torrent**

El Consell ha aprovat un conveni de col·laboració entre la Conselleria d’Educació, Cultura, Universitats i Ocupació i la Mancomunitat de l’Horta Sud per a sufragar els gastos durant el curs 2024-25 del Centre d’Educació Especial La Unión, situat a Torrent.

L’aportació de fons públics que realitzarà la Generalitat per a sufragar els gastos corrents d’este centre per a alumnat amb necessitats educatives especials ascendix a 674.680 euros.

Per la seua part, la Mancomunitat de l’Horta Sud haurà d’impartir gratuïtament les ensenyances que són objecte del conveni i fer les activitats complementàries i de servicis que, si és el cas, es duguen a terme. Igualment, s’obliga a tindre en funcionament el nombre total d’unitats escolars d’Educació Especial específiques que tinga autoritzades el centre.

Este centre, de titularitat de la Mancomunitat de l’Horta Sud, disposa de 6 unitats i 49 llocs autoritzats per a atendre alumnat d’entre 3 a 21 anys.

Fecha: 10/12/2024